**PREKIŲ PIRKIMO–PARDAVIMO SUTARTIS**

2020 m. d. Nr.

Vilnius

**SPECIALIOSIOS SĄLYGOS**

**UAB „LTG Link“,** juridinio asmens kodas 305052228, atstovaujama, generalinio direktoriaus Lino Baužio, veikiančio pagal bendrovės įstatus (toliau – **Pirkėjas**), ir **UAB „Vagoneta“,** juridinio asmens kodas 302836488, atstovaujama direktoriaus Stanislav Kačanovski, veikiančio pagal bendrovės įstatus (toliau – **Tiekėjas**), toliau kartu vadinami „**Šalimis**“, o kiekviena atskirai – „**Šalimi**“, sudarė šią prekių pirkimo–pardavimo sutartį, toliau vadinamą „**Sutartimi**“**,** ir susitarė dėl toliau išvardintų sąlygų:

1. **SUTARTIES DALYKAS**

1.1. Sutarties dalykas yra keleivinių riedmenų atsarginių dalių (toliau – **Prekės**) pirkimas–pardavimas.

1.2. Prekės pristatomos šiais adresais: Pramonės g. 78, Vilnius ir Švitrigailos g. 39, Vilnius. Tikslus Prekių pristatymo adresas nurodomas konkretaus užsakymo metu.

1.3. Tiekėjas turi pristatyti Prekes įspėjęs Sutarties 1.4. p. nurodytą kontaktinį asmenį prieš: 3 (tris)kalendorines dienas, nustatytu būdu telefonu arba elektroniniu paštu.

1.4. Prekes priimti įgalioto atsakingo asmens kontaktiniai duomenys: x. Apie įgalioto asmens pasikeitimą Pirkėjas informuoja Tiekėją šios Sutarties 8 skyriuje nurodytu Tiekėjo el. paštu ir atskiras Sutarties pakeitimas ar atskiras įgaliojimų įforminimas dėl šios priežasties nėra atliekamas.

1.5. Prekių iškrovimas bus vykdomas Tiekėjo lėšomis.

1. **SUTARTIES KAINA IR / ARBA KAINODAROS TAISYKLĖS IR MOKĖJIMO SĄLYGOS**

2.1. Sutarčiai taikomas fiksuoto įkainio su peržiūra kainodaros metodas. Perkama pagal poreikį pagal Sutartyje numatytus įkainius, neviršijant Sutarties maksimalios kainos.

2.2. Atsižvelgiant į Sutarties Specialiųjų sąlygų 2.1 punktą:

Sutarties maksimali kaina yra:

250.000,00 Eur be PVM (du šimtai penkiasdešimt tūkstančių ir 00 ct);

PVM 52.500,00 Eur (penkiasdešimt du tūkstančiai penki šimtai ir 00 ct);

302.500,00 Eur su PVM (trys šimtai du tūkstančiai penki šimtai ir 00 ct).

Prekių įkainiai nurodyti Sutarties priede Nr. 2.

2.3. Apmokėjimo sąlygos Tiekėjui įvykdžius užsakymą, mokama už konkretų pristatytų Prekių kiekį, pagal Sutarties priede Nr. 2 nustatytus įkainius, per 45 (keturiasdešimt) kalendorines dienas Sutarties Bendrosiose sąlygose nustatyta tvarka.

**3. PREKIŲ PATIEKIMO TVARKA**

3.1. Prekės turi būti pristatytos Sutarties priede Nr. 2 nurodytais terminais nuo užsakymo el. paštu pateikimo dienos.

Šalys susitaria, kad Prekių tiekimo terminas yra esminė Sutarties sąlyga.

3.2. Pristatydamas Prekes Pirkėjui Tiekėjas pateikia dokumentus pagal 4 priedo *„Techninė specifikacija“* 4.2.1. punktą.

3.3. Prekių priėmimo metu ar per garantijos terminą nustačius, kad daugiau kaip 1 (vienas) % Prekių partijoje brokuotos, nekokybiškos, Pirkėjas įgyja teisę nepriimti ir / ar grąžinti visą Prekių partiją (arba jos dalį) ir nutraukti Sutartį. Grąžinus Prekes, Tiekėjas privalo per 30 (trisdešimt) kalendorinių dienų grąžinti Pirkėjui pastarojo sumokėtą šių Prekių kainą ir išrašyti kreditinę PVM sąskaitą faktūrą, jei Pirkėjo buvo priimta pirminė PVM sąskaita faktūra. Grąžintas Prekes Tiekėjas pasiima savo jėgomis ir savo sąskaita. Nutraukus Sutartį, Tiekėjui neatlyginami nuostoliai ir išlaidos, susiję su Sutarties nutraukimu.

**4. PREKIŲ KOKYBĖ IR GARANTIJA**

4.1. Prekės turi būti patiektos kokybiškos pagal Sutartyje ir jos prieduose nustatytus reikalavimus. Nustačius, kad Prekės yra nekokybiškos Tiekėjas privalo ištaisyti Prekių trūkumus per 5 (penkias) kalendorines dienas nuo Pirkėjo pranešimo apie nekokybiškas Prekes pranešimo išsiuntimo Tiekėjui momento.

4.2. Garantinis laikotarpis – 12 (dvylika) mėnesių nuo Prekių perdavimo-priėmimo akto pasirašymo.

4.3. Prekių trūkumų / defektų nustatymo bei šalinimo tvarka numatyta Sutarties Bendrosiose sąlygose.

**5. ŠALIŲ ATSAKOMYBĖ**

5.1. Jeigu Tiekėjas vėluoja patiekti, pakeisti Prekes ar ištaisyti jų trūkumus, Pirkėjas nuo kitos dienos Tiekėjui skaičiuoja 0,1 (vienos dešimtosios) procento dydžio delspinigius už kiekvieną uždelstą kalendorinę dieną nuo laiku nepatiektų, nepakeistų ar Prekių su trūkumais kainos, įskaitant PVM, jei jis Sutarčiai taikomas, bendrą maksimalią delspinigių skaičiavimo ribą nustatant 20 (dvidešimt) procentų nuo Sutarties maksimalios kainos įskaitant PVM.

5.2. Jei Pirkėjas uždelsia atsiskaityti už tinkamai Tiekėjo patiektas ir perduotas kokybiškas Prekes per Sutartyje nurodytą terminą, Tiekėjas nuo kitos dienos skaičiuoja Pirkėjui 0,1 (vienos dešimtosios) procento dydžio delspinigius nuo neapmokėtos sumos, įskaitant PVM, bendrą maksimalią delspinigių skaičiavimo ribą nustatant 20 (dvidešimt) procentų nuo Sutarties maksimalios kainos.

5.3. Jei Tiekėjas, vykdydamas Sutartį, nesilaiko galiojančių teisės aktų reikalavimų ir dėl to kompetentingos įgaliotos valstybinės institucijos pritaiko baudas ar kitas sankcijas Pirkėjui, taip pat, jeigu dėl bet kokių aplinkybių, susijusių su Tiekėju ar jo tiekiamomis Prekėmis, Pirkėjui yra taikomos bet kokios prekybinės, ekonominės ar finansinės sankcijos, embargai ar kitos ribojančios priemonės, kurias nustato, taiko ar administruoja Jungtinių Tautų Saugumo Taryba, Europos Sąjunga ar jos institucijos, Jungtinių Amerikos Valstijų vyriausybė, įskaitant JAV iždo departamento Užsienio lėšų kontrolės biurą (OFAC) ir / ar šių subjektų institucijos (toliau – **Sankcijos**), Tiekėjas įsipareigoja apsaugoti Pirkėją bei trečiuosius asmenis nuo bet kokių neigiamų pasekmių atsakyti prieš Pirkėją bei trečiuosius asmenis dėl bet kokių neigiamų pasekmių, kurias Pirkėjui ar tretiesiems asmenims gali sukelti Pirkėjui taikomos Sankcijos, ir atlyginti Pirkėjui bei tretiesiems asmenims visus jų dėl to patirtus tiesioginius ir netiesioginius nuostolius ar žalą bei papildomas išlaidas (įskaitant, bet neapsiribojant, dėl Pirkėjo dalykinės reputacijos sumenkimo, veiklos suvaržymų, verslo sandorių bei klientų praradimo ar kitų neigiamų pasekmių, susijusių su Pirkėjo ar jo darbuotojų veiklos apribojimais).

Tiekėjas privalo nedelsiant, bet ne vėliau nei per 1 (vieną) darbo dieną, informuoti Pirkėją raštu, jei jam yra pritaikytos Sankcijos ar jam yra žinoma informacija apie inicijuotas arba ketinamas inicijuoti procedūras dėl Sankcijų jam ir / ar Pirkėjui taikymo. Tiekėjas, pažeidęs  reikalavimą laiku informuoti Pirkėją raštu apie šiame Sutarties punkte nurodytas aplinkybes, Pirkėjui pareikalavus, sumoka 10 % Sutarties (maksimalios) kainos, įskaitant PVM, dydžio baudą.

**6. SUTARTIES GALIOJIMAS**

6.1. Sutartis laikoma sudaryta ir įsigalioja ją pasirašius įgaliotiems Šalių atstovams.

6.2. Sutartis galioja iki visiško prievolių įvykdymo kol bus išnaudota Sutarties maksimali kaina (taikoma, kai Sutartyje nustatoma maksimali jos kaina, bet jos terminas negali būti ilgesnis kaip 12 (dvylika) mėnesių nuo sutarties įsigaliojimo dienos.

**7. KITOS NUOSTATOS**

7.1. Sutartį sudaro Sutarties Specialiosios sąlygos, jų priedai ir Sutarties Bendrosios sąlygos. Laikoma, kad Sutartį sudarantys dokumentai vienas kitą paaiškina. Jeigu Specialiųjų sąlygų ir / ar jų priedų nuostatos neatitinka Bendrųjų sąlygų nuostatų, pirmenybė yra teikiama Specialiųjų sąlygų bei jų priedų nuostatoms. Esant tarpusavio neatitikimams tarp Specialiųjų sąlygų ir jų priedų, prioritetas teikiamas Šalių pasirašytam Specialiųjų sąlygų tekstui, po to – Specialiųjų sąlygų priedams, po to – pirkimo, kurio pagrindu sudaryta Sutartis, dokumentams, po to – Tiekėjo pasiūlymui. Sutarčiai taikomos Sutarties Bendrosios sąlygos, kurios yra pridedamos prie Sutarties Specialiųjų sąlygų (3 priedas), su kurių nuostatomis Šalys yra visiškai susipažinusios ir jas vykdys.

7.2. Tiekėjas patvirtina, kad jis neprieštarauja Pirkėjo reorganizavimui, atskyrimui, pertvarkymui ar įmonės perdavimui (įskaitant, bet neapsiribojant, turto arba įmonės įnešimui į trečiųjų asmenų įstatinį kapitalą ir pan.) ir, jei jis būtų vykdomas, nereikalaus jokio papildomo prievolių įvykdymo užtikrinimo. Tokiems atvejams vykdyti nebus reikalingi jokie papildomi Tiekėjo sutikimai ar leidimai. Jeigu dėl bet kokių imperatyvių teisės aktų reikalavimų tokius sutikimus ar leidimus reikėtų gauti, Tiekėjas juos įsipareigoja išduoti nedelsiant, bet ne vėliau nei per Pirkėjo prašyme nurodytą terminą.

Tais atvejais, kai Pirkėjo reorganizavimo, atskyrimo, pertvarkymo ar įmonės perdavimo (įskaitant, bet neapsiribojant, turto arba įmonės įnešimo į trečiųjų asmenų įstatinį kapitalą ir pan.) atveju bus numatyta, jog šioje Sutartyje nustatytos Prekės yra reikalingi(-os) tiek Pirkėjui, tiek ir / ar pagal šią Sutartį teises ir pareigas ar jų dalį įgijusiam ūkio subjektui, šioje Sutartyje numatytus įsipareigojimus Tiekėjas vykdys pagal poreikį tiek Pirkėjo, tiek pagal šią Sutartį teises ir pareigas ar jų dalį įgijusio ūkio subjekto atžvilgiu.

Jeigu Sutarties dalykas yra padalinamas (arba prijungiamas prie kitos analogiškos sutarties, kuri sudaryta to paties pirkimo pagrindu, dalyko), Sutarties kaina, Sutarties dalyko kiekis / apimtis, Sutarties įvykdymo užtikrinimo (jei tokio reikalauta) suma ir kitos Sutarties sąlygos yra padalinamos (arba sujungiamos) pagal reorganizavimo, atskyrimo, pertvarkymo ar įmonės perdavimo sąlygas (jei taikomos) arba proporcingai pagal naujų Sutarties šalių prisiimamų įsipareigojimų dalį.

Pirkėjo reorganizavimo, atskyrimo, pertvarkymo ar įmonės perdavimo (įskaitant, bet neapsiribojant, turto arba įmonės įnešimo į trečiųjų asmenų įstatinį kapitalą ir pan.) atveju, Sutartis vykdoma pagal Pirkėjo ir (ar) pagal šią Sutartį teises ir pareigas ar jų dalį įgijusio ūkio subjekto statusui (viešuosius) pirkimus reglamentuojančių teisės aktų reikalavimų prasme) taikytiną teisę.

7.3. Šalys susitaria pakeisti nurodytą Sutarties Bendrųjų sąlygų punktą ir išdėstyti jį nauja redakcija: „1.8. Užsakovas – UAB „LTG Link“, toliau dar vadinama – Šalis“.

7.4. Tiekėjas nėra laikomas asocijuotu su Pirkėju pagal galiojančius Lietuvos Respublikos teisės aktus (Pridėtinės vertės mokesčio įstatymą, Pelno mokesčio įstatymą, Gyventojų pajamų mokesčio įstatymą).

7.5. Tiekėjas yra registruotas PVM mokėtoju Lietuvos Respublikoje.

7.6. Sutartis laikoma neteisėta ir negaliojančia, jei paaiškėjo, kad, vadovaujantis Lietuvos Respublikos nacionaliniam saugumui užtikrinti svarbių objektų apsaugos įstatymo nuostatomis, Sutartis neatitinka nacionalinio saugumo interesų. Tokios Sutarties negaliojimo momentas nustatomas vadovaujantis minėtu įstatymu.

7.7. Ši Sutartis sudaryta lietuvių kalba 2 (dviem) egzemplioriais, turinčiais vienodą teisinę galią, po vieną kiekvienai Šaliai.

7.8. Sutarties Bendrosiose sąlygose nurodytos alternatyvios nuostatos (su prierašu „*jei taikoma“, „jei tokių būtų“, „jei tokių yra“* ar pan*.*) taikomos tik tokiu atveju, jeigu jos konkrečiai aprašomos Sutarties Specialiosiose sąlygose.

7.9. Sutarties Specialiųjų sąlygų priedai:

7.9.1. Priedas Nr. 1 – Tiekėjo pasiūlymas Pirkimui (prie Sutarties atskirai nepridedamas, o originalas saugomas CVP IS);

7.9.2. Priedas Nr. 2 – Keleivinių riedmenų atsarginių detalių preliminarūs kiekiai, tiekimo terminai, kainos;

7.9.3. Priedas Nr. 3 – Sutarties Bendrosios sąlygos su priedais;

7.9.4. Priedas Nr. 4 – Techninė specifikacija prie Sutarties atskirai nepridedamas, o originalas saugomas CVP IS).

**8. ŠALIŲ ADRESAI IR REKVIZITAI**

|  |  |
| --- | --- |
| **Pirkėjas**  **UAB „LTG Link“** | **Tiekėjas**  **UAB „Vagoneta“** |
| |  |  | | --- | --- | | Įmonės kodas 305052228  PVM kodas LT100012462811  Geležinkelio g. 16, LT-02100, Vilnius  AB Swedbank  A/s. LT58 7300 0101 5795 2163  Tel. +370 700 55111  El. paštas: informacija@litrail.lt | | |  | | | Įmonės kodas 302836488  PVM kodas LT100007186711  Vilkpėdės g. 22, LT-03151, Vilnius  SEB bankas AB  a/s LT86 7044 0600 0783 9642  Tel. +370 602 94648  El. p. raimundas@vagoneta.lt |

Generalinis direktoriusDirektorius

Linas Baužys Stanislav Kačanovski

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_

(parašas) (parašas)

Data: \_\_\_\_\_\_\_\_\_\_\_\_\_\_\_\_ Data: \_\_\_\_\_\_\_\_\_\_\_\_\_\_\_\_

[

|  |
| --- |
|  |

Sutarties rengėjas ir už ataskaitų paskelbimą atsakingas asmuo: x

Už Sutarties vykdymą ir PVM sąskaitų faktūrų per E-sąskaitą priėmimą atsakingas asmuo: Ux

Įteikti: PC, F, LTG Link.

Sutarties savininkas: UAB „LTG Link“.